CELEX: 32002R0786
Language: el
Date: 2002-05-13 00:00:00
Title: Κανονισμός (ΕΚ) αριθ. 786/2002 της Επιτροπής, της 13ης Μαΐου 2002, για την τροποποίηση του κανονισμού (ΕΚ) αριθ. 747/2001 του Συμβουλίου, όσον αφορά τις κοινοτικές δασμολογικές ποσοστώσεις και τις ποσότητες αναφοράς για ορισμένα γεωργικά προϊόντα καταγωγής Ιορδανίας

Avis juridique important

|

32002R0786

Κανονισμός (ΕΚ) αριθ. 786/2002 της Επιτροπής, της 13ης Μαΐου 2002, για την τροποποίηση του κανονισμού (ΕΚ) αριθ. 747/2001 του Συμβουλίου, όσον αφορά τις κοινοτικές δασμολογικές ποσοστώσεις και τις ποσότητες αναφοράς για ορισμένα γεωργικά προϊόντα καταγωγής Ιορδανίας  

Επίσημη Εφημερίδα αριθ. L 127 της 14/05/2002 σ. 0003 - 0005

Κανονισμός (ΕΚ) αριθ. 786/2002 της Επιτροπήςτης 13ης Μαΐου 2002για την τροποποίηση του κανονισμού (ΕΚ) αριθ. 747/2001 του Συμβουλίου, όσον αφορά τις κοινοτικές δασμολογικές ποσοστώσεις και τις ποσότητες αναφοράς για ορισμένα γεωργικά προϊόντα καταγωγής ΙορδανίαςΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΚ) αριθ. 747/2001 του Συμβουλίου, της 9ης Απριλίου 2001, περί διαχειρίσεως κοινοτικών δασμολογικών ποσοστώσεων και ποσοτήτων αναφοράς για προϊόντα δυνάμενα να υπαχθούν σε προτιμήσεις βάσει των συμφωνιών με ορισμένες μεσογειακές χώρες και περί καταργήσεως των κανονισμών (ΕΚ) αριθ. 1981/94 και 934/95(1), και ιδίως το άρθρο 5,Εκτιμώντας τα ακόλουθα:(1) Στην ευρωμεσογειακή συμφωνία για τη καθιέρωση σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και του Χασεμιτικού Βασιλείου της Ιορδανίας αφετέρου(2), εφεξής αποκαλούμενη "συμφωνία", προβλέπονται, στο πλαίσιο των κοινοτικών δασμολογικών ποσοστώσεων, δασμολογικές παραχωρήσεις κατά την εισαγωγή στην Κοινότητα ορισμένων προϊόντων καταγωγής Ιορδανίας.(2) Για ορισμένα αγγούρια και πεπόνια, για τα οποία οι δασμολογικές παραχωρήσεις δυνάμει του πρόσθετου πρωτόκολλου της συμφωνίας συνεργασίας μεταξύ της Ευρωπαϊκής Οικονομικής Κοινότητας και του Χασεμιτικού Βασιλείου της Ιορδανίας, που εγκρίθηκε με την απόφαση 87/512/ΕΟΚ του Συμβουλίου(3), εφαρμόζονται στα πλαίσια των ποσοτήτων αναφοράς, η συμφωνία προβλέπει απαλλαγή από δασμούς για απεριόριστους όγκους κατά την εισαγωγή τους στην Κοινότητα.(3) Για την εφαρμογή των δασμολογικών παραχωρήσεων που προβλέπονται στη συμφωνία είναι απαραίτητο να αντικατασταθεί ο κατάλογος των γεωργικών προϊόντων για τα οποία εφαρμόζονται δασμολογικές ποσοστώσεις και να καταργηθούν οι ποσότητες αναφοράς για ορισμένα αγγούρια και πεπόνια.(4) Για ορισμένα προϊόντα, σύμφωνα με τη συμφωνία, οι όγκοι των δασμολογικών ποσοστώσεων θα έπρεπε να αυξάνονται, από την ημερομηνία έναρξης ισχύος της συμφωνίας αυτής σε τέσσερις ετήσιες και ίσες δόσεις, κάθε μία από τις οποίες αντιστοιχεί στο 3 % του βασικού όγκου που αναφέρεται στη συμφωνία.(5) Για τους λόγους αυτούς, είναι απαραίτητο να τροποποιηθεί ανάλογα ο κανονισμός (ΕΚ) αριθ. 747/2001.(6) Τα μέτρα που προβλέπονται από τον παρόντα κανονισμό είναι σύμφωνα με τη γνώμη της επιτροπής τελωνειακού κώδικα,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1Το παράρτημα V του κανονισμού (ΕΚ) αριθ. 747/2001 αντικαθίσταται από το κείμενο που περιλαμβάνεται στο παράρτημα του παρόντος κανονισμού.Άρθρο 2Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.Εφαρμόζεται από την 1η Μαΐου 2002.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, 13 Μαΐου 2002.Για την ΕπιτροπήFrederik BolkesteinΜέλος της Επιτροπής(1) ΕΕ L 109 της 19.4.2001, σ. 2.(2) Δεν έχει δημοσιευθεί ακόμη στην Επίσημη Εφημερίδα.(3) ΕΕ L 297 της 21.10.1987, σ. 18.ΠΑΡΑΡΤΗΜΑ"ΠΑΡΑΡΤΗΜΑ VΙΟΡΔΑΝΙΑΜε την επιφύλαξη των κανόνων για την ερμηνεία της συνδυασμένης ονοματολογίας, το κείμενο περιγραφής των εμπορευμάτων θεωρείται ότι έχει μόνον ενδεικτική αξία, δεδομένου ότι το προτιμησιακό καθεστώς καθορίζεται, στο πλαίσιο του παρόντος παραρτήματος, από το περιεχόμενο των κωδικών ΣΟ, όπως αυτοί ορίζονται κατά την χρονική στιγμή της θέσπισης του παρόντος κανονισμού. Όταν ένα "ex" προηγείται των κωδικών ΣΟ, το προτιμησιακό καθεστώς καθορίζεται από τον συνδυασμό του περιεχομένου των κωδικών ΣΟ και από αυτό της αντίστοιχης περιγραφήςΔασμολογικές ποσοστώσεις>ΘΕΣΗ ΠΙΝΑΚΑ>"